open-index/open-wikipedia-markdown huggingface dataset:
हर्ष देव

**हर्ष देव** कश्मीर के राजा थे। उनका राज्य काल १०८९-११११ था। हर्ष ने एक सक्षम और महान राजा के रूप में शुरुआत की, फिर अपनी खर्च करने की आदतों के कारण वित्तीय संकट में पड़ गया। वह कश्मीर के राजा कलशा के पुत्र थे। पंडित पृथ्वी नाथ कौल बमजई, ए हिस्ट्री ऑफ कश्मीर, पीपी। 143 के अनुसार, कल्हण ने उल्लेख किया कि उनके शासन में रात की मिट्टी पर भी कर लगाया जाता था। अपने सैनिकों पर अत्यधिक खर्च और बेहूदा खुशी ने उन्हें गंभीर वित्तीय कठिनाइयों में शामिल कर लिया। भीमासाही में जमा किए गए खजाने की उनकी आकस्मिक खोज, उन्हें अन्य मंदिरों को खराब करने के लिए प्रेरित करती है और उन्होंने भगवान और देवी की सोने और चांदी की छवियों को पिघलाना शुरू कर दिया।
## इन्हें भी देखें
* सिकंदर शाह मीरी
## सन्दर्भ

श्रेणी:भारत के राजा
श्रेणी:कश्मीर के लोग
उच्चल

**उच्चल** कश्मीर के राजा (११०१-११११) में रहे।
उसके शासन का वृत्तान्त कल्हण की राजतरंगिनी में मिलता है।
## बाहरी कड़ियाँ
* '''राजतरंगिणी''' - भारत के डिजिटल पुस्तकालय पर राजतंगिणी का संस्कृत पाठ (स्कैन कापी)
* '''राजतरंगिणी, भाग-१''' - भारत के डिजिटल पुस्तकालय पर राजतंगिणी का संस्कृत पाठ (स्कैन कापी)
* Rajatarangini of Kalhana - English - Jogesh Chunder Dutt Volumes 1 & 2

श्रेणी:कश्मीर के लोग
पाकिस्तानी लोग

पाकिस्तान देश के निवासियों को पाकिस्तानी या पाकिस्तानी लोग कहा जाता है।

श्रेणी: पाकिस्तान
श्रेणी: पाकिस्तान के लोग
पाकिस्तानी व्यक्तित्व

यहाँ पर पाकिस्तान के विभिन्न भागों एवं विभिन्न कालों में हुए प्रसिद्ध व्यक्तियों की सूची दी गयी है।

## कला
## व्यापार एवं उद्योग
## विन्यास, सौन्दर्य
## साहित्य
## पत्रकार
## चलचित्र
### दिग्दर्शक
### सूत्रधार
### अभिनय
#### अभिनेता
#### अभिनेत्री
## संगीत
## अपराधी
## दार्शनिक
## राजनयिक
## धर्मगुरु
## वैज्ञानिक
## समाजसेवा
## खिलाड़ी
## अन्य

श्रेणी:पाकिस्तान के लोग
श्रेणी:व्यक्तित्व
पाकिस्तानी पोशाक

**पाकिस्तानी पोशाक** पाकिस्तानी लोगों द्वारा पहनी जाने वाली पारम्परिक एवं आधुनिक शैली की पोशाक के लिए काम में लिया जाने वाला शब्द समूह है। इसमें देश की संस्कृति, क्षेत्रियता और जातियता झलकती है। पाकिस्तानी कपड़े पंजाब, सिंध, बलूचिस्तान, ख़ैबर पख़्तूनख़्वा और अन्य पाकिस्तान अधिकृत क्षेत्रों की संस्कृति को दिखाती है।

## पाकिस्तान की राष्ट्रीय पोशाक
सलवार कमीज़, अचकन, शेरवानी और कुर्ता सलवार कमीज़ पाकिस्तान की राष्ट्रीय पोशाक के रूप में जाने जाते हैं। इसे पाकिस्तान के सभी राज्यों और अधिकृत क्षेत्रों में पहना जाता है। सन् 1982 तक सचिवालयों में कार्यरत सभी अधिकारियों के लिए यह पोशाक अनिवार्य थी। हालांकि सभी राज्यों में सलवार कमीज़ के अलग-अलग रूप हैं। पाकिस्तानी पोशाक में विभिन्न रंग और बनावट शामिल हैं तथा इन्हें रेशम, फैब्रिक और कपास से बने कपड़े शामिल हैं।
चित्र:A_Loyal_Afghan_WDL11457.png|पारम्परिक ढ़िली शलवार, खैबर पख्तूनख्वा के व्यक्ति का चित्र (1842)
चित्र:Hindu_girl_karachi.jpg|कराची, सिंध की युवती .
चित्र:Balochi_traditional_dress.jpg|बलोची पारम्परिक पोशाक
चित्र:Quetta.1867.JPG|पुरुषों की बलोच शलवार कमीज़, क्वेटा 1867
चित्र:Pakistani_dress.JPG|पाकिस्तानी पोशाक


## सन्दर्भ

श्रेणी: पाकिस्तान
मेरी लीला राव

**मेरी लीला राव** (जन्म:1940) ओलम्पिक खेलों में भाग लेने वाली प्रथम भारतीय महिला थी। उन्होंने १९५६ के ओलम्पिक में १०० मीटर स्प्रिंट दौड़ में भाग लिया था। हालाँकि वे क्वालीफाइंग दौर में ही स्पर्धा से बाहर हो गयीं, लेकिन इतिहास के पन्नों में उनका नाम दर्ज हो गया।

१०० मीटर दौड़ में उनका सर्वश्रेष्ठ प्रदर्शन 12.4 सेकण्ड का था, जो १९५६ में रिकॉर्ड हुआ।

## सन्दर्भ

श्रेणी:भारतीय एथलेटिक्स
श्रेणी:भारत के ओलंपिक एथलीट
श्रेणी:महिला एथलीट
श्रेणी:1940 में जन्मे लोग
गैलेक्सी नेक्सस

**गैलेक्सी नेक्सस** (GT-I9250) गूगल और सैमसंग इलेक्ट्रॉनिक्स द्वारा सह-विकसित एक टचस्क्रीन एंड्राइड स्मार्टफोन है। यह गूगल नेक्सस श्रृंखला का तीसरा स्मार्टफोन है।

## सन्दर्भ

श्रेणी:सैमसंग द्वारा निर्मित स्मार्टफ़ोन
श्रेणी:गूगल
देवगिरि के यादव

right|thumb|300px|1200 ई में एशिया का राजनैतिक मानचित्र ; इसमें यादव राजवंश और उसके पड़ोसी देखे जा सकते हैं।
**देवगिरि के यादव** या **सेउना यादव** (कन्नड : ಸೇವುಣರು (सेवुणरु), मराठी: देवगिरीचे यादव) (850–1334) भारत का एक राजवंश था जिसने अपने चरमोत्कर्ष काल में तुंगभद्रा से लेकर नर्मदा तक के भूभाग पर शासन किया जिसमें वर्तमान महाराष्ट्र, उत्तरी कर्नाटक, मध्य प्रदेश के कुछ भाग शामिल थे। उनकी राजधानी सिन्नर और बाद में देवगिरि हुई जो वर्तमान में दौलताबाद के नाम से जानी जाती है।

## इतिहास

यादव वंश भारतीय इतिहास में बहुत प्राचीन है और वह अपना सम्बन्ध प्राचीन यदुवंशी क्षत्रियों से मानता  है। राष्टकूटों और चालुक्यों के उत्कर्ष काल में यादव वंश के राजा अधीनस्थ सामन्त राजाओं की स्थिति रखते थे। पर जब चालुक्यों की शक्ति क्षीण हुई तो वे स्वतंत्र हो गए और वर्त्तमान औरंगाबाद (महाराष्ट) के क्षेत्र में स्थित देवगिरि (दौलताबाद) को केन्द्र बनाकर उन्होंने अपने उत्कर्ष का प्रारम्भ किया।

भिल्लम-५ (A.D. 1185-93) ने अपनी राजधानी सिन्नर (नासिक के पास) से बदलकर देवगिरि में स्थापित की। वे आंध्र प्रदेश में गौल्ला नाम से भी जाने जाते थे, जो होयसलों के शत्रु थे। मूलतः नासिक से मध्यप्रदेश तक कि भूमि यदुवंशी आभीरों के अधिपत्य में थी। होयसल यादवों की तरह, सेउना यादव भी मूल रूप से पशुपालक या चरवाहा थे। यादवों ने अक्सर खुदको पशुपालक होने में गौरवांकित समझा है।

सेउना राजवंश खुद को उत्तर भारत के यदुवंशी या चंद्रवंशी समाज से अवतरित होने का दावा करता है। सेऊना मूल रूप से उत्तर प्रदेश के मथुरा से बाद में द्वारिका में जा बसे थे। उन्हें "कृष्णकुलोत्पन्न (भगवान कृष्ण के वंश में पैदा हुए)","यदुकुल वंश तिलक" तथा "द्वारवाटीपुरवारधीश्वर (द्वारिका के मालिक)" भी कहा जाता है। अनेकों वर्तमान शोधकर्ता, जैसे कि डॉ॰ कोलारकर भी यह मानते हैं कि यादव उत्तर भारत से आए थे।  निम्न सेऊना यादव राजाओं ने देवगिरि पर शासन किया था-

* दृढ़प्रहार 
* सेऊण चन्द्र प्रथम 
* ढइडियप्पा प्रथम 
* भिल्लम प्रथम 
* राजगी
* वेडुगी प्रथम 
* धड़ियप्पा द्वितीय 
* भिल्लम द्वितीय (सक 922)
* वेशुग्गी प्रथम 
*भिल्लम तृतीय (सक 948)
* वेडुगी द्वितीय
* सेऊण चन्द्र द्वितीय (सक 991)
* परमदेव 
* सिंघण
* मलुगी 
*अमरगांगेय 
* अमरमालगी 
* भिल्लम पंचम 
* सिंघण द्वितीय 
* राम चन्द्र 

## सन्दर्भ

श्रेणी:भारत के ऐतिहासिक राज्य और साम्राज्य
श्रेणी:कर्नाटक का इतिहास
श्रेणी:महाराष्ट्र का इतिहास
श्रेणी:भारत के राजवंश
श्रेणी:हिन्दू राजवंश
श्रेणी:मध्यकालीन भारत का इतिहास
युग पुराण

**युग पुराण** सबसे पुराना पुराण है। इसका रचना काल २५० ई के आसपास आँका गया है। इसमें दो अध्याय हैं जो गार्गी संहिता (या वृद्ध गार्गीय ज्योतिष) के भाग हैं। इसमें पर विदेशियों (इंडो-ग्रीक तथा इंडो-सिथियन) द्वारा दूसरी और पहली शताब्दी ईसापूर्व में भारत पर आक्रमणों का वर्णन है।

## इन्हें भी देखें
*अम्लाटgargi Sarita ne ved likhne me bi  help ki thi . Ye ek  ज्योतिषी ग्रंथ है

## बाहरी कड़ियाँ
*युग पुराण

श्रेणी:पुराण
बाली पैकेज

**बाली पैकेज** एक व्यापार समझौता है जिसकी प्रावधिक सहमति विश्व व्यापार संगठन के सभी सदस्यों में बाली, इंडोनेशिया में ३-६ दिसम्बर २०१३ को चले नौवें मंत्रिस्तरीय सम्मेलन में लेकिन यह सम्मेलन एक अतिरिक्त दिन के लिए चलते हुए ७ दिसम्बर २०१३ को समाप्त हुआ। इसका उद्देश्य वैश्विक व्यापार बाधाओं को सरल बनाना और विश्व व्यापार संगठन के माध्यम से होने वाला ऐसा प्रथम समझौता है जिसपर इसके सभी सदस्यों ने मंजूरी दी है। यह मसौदा २००१ में आरम्भ हुए दोहा दौर विकास के एक भाग के रूप में है।.

## समझौता वार्ता
इस पैकेज में खाद्य सुरक्षा पर दस्तावेज़ भी है जिसके कारण इसके विफल होने की सम्भावना बनी हुई थी। इस संगठन में सभी निर्णय सर्वसम्मति से स्वीकार किए जाते हैं और एक भी देश यदि सहमत न हो तो निर्णय की स्वीकृति में बाधा पड़ सकती है। एक दिन पहले विफलता की आशंका तब हुई थी जब भारत के व्यापार एवं वाणिज्य मंत्री आनंद शर्मा ने कहा कि उनका देश नौ में से आठ दस्तावेजों पर हस्ताक्षर करने को तैयार है। इस समझौते में क्यूबा सहित तीन अन्य लातिनी अमेरिकी देश बोलीविया, वेनेजुएला और निकारागुआ ने द्वारा भी हल्की-फुल्की दिक्कतें पेश की गई जिनका समाधान किया गया। फलतः, भारत और अमेरिका समझौते पहुँचे जहाँ भारतीय सब्सिडी के लिए स्थायी समाधान अगले चार वर्षों के भीतर अलग वार्ता में किया जाएगा, जबकि क्यूबा समझौते को वीटो तक पहुँचाने से बचने के लिए मान गया।

विश्व व्यापार संगठन के प्रमुख रॉबर्टो अज़ेवेदो के अनुसार - "हमारे इतिहास में पहली बार डब्ल्यूटीओ में वास्तव में निष्कर्ष निकला है। इस बार सभी सदस्य एक साथ आए। हमने विश्व व्यापार संगठन के पीछे दुनिया को रखा।" खाद्य सुरक्षा के लिए अनाज के सरकारी भण्डारण जैसे विवादास्पद मुद्दों पर गीता वीर्जवान के विचारों के अनुसार यह एक ऐतिहासिक समझौता है जिसमें सभी ने खाद्य सुरक्षा के लिए एक पैकेज पर वार्ता की जो विश्व के करोड़ों गरीबों को भोजन मुहैया कराएगा।
## प्रावधान
निम्न क्षेत्रों सहित, बाली पैकेज के मंत्रिस्तरीय सम्मेलन द्वारा दस अलग निर्णयों समझौता किया गया:
*व्यापार सुविधा पर समझौता
*विकासशील देशों में खाद्य सुरक्षा
*कपास
*विकासशील देशों के लिए सीमा निर्धारण
## सन्दर्भ

## बाहरी कड़ियाँ
* ड्ब्ल्यूटीओ डॉट ओर्ग पर Bali Ministerial Conference (बाली मंत्रिस्तरीय सम्मेलन) 
* घोषणा का मसौदा 
श्रेणी:विश्व व्यापार संगठनश्रेणी:मुक्त व्यापार समझौते
गंधराल

right|thumb|300px|विभिन्न प्रकार के रोजिन
**गंधराल** या **रोज़िन** (rosin), रेजिन का एक ठोस रूप है। रोज़िन और रेज़िन एक पदार्थ नहीं हैं। ये दोनों भिन्न भिन्न पदार्थ है। चीड़ और कुछ अन्य वृक्षों से एक स्राव ओलियो रोज़िन (oleo-resin) प्राप्त होता है। इसमें रोज़िन के साथ साथ तारपीन का तेल रहता है। इसके आसवन से तारपीन का तेल आसुत हो निकल जाता है और असवनपात्र में जो अवशिष्ट अंश रह जाता है, वही गंधराल है। रोज़िन बड़े महत्व की व्यापारिक वस्तु है। कई प्रकार के रोज़िन बाजारों में बिकते हैं। उनके रंग, स्वच्छता, साबुनीकरण मान और मृदुभवन बिंदु एक से नहीं होते। रोजिन, अर्ध-पारदर्शी होता है। इसका रंग पीला से लेकर काला तक कुछ भी हो सकता है। सामान्य ताप पर यह भंगुर (ब्रिटल) है। रोजिन में मुख्यतः विभिन्न प्रकार के गंधराल अम्ल (विशेषतः अबीटिक अम्ल / abietic acid) होते हैं।

## उपयोग
तारपीन तेल के निर्माण में सह-उत्पाद के रूप में रोज़िन प्राप्त होता है। इसका सर्वाधिक उपयोग (लगभग २८ प्रतिशत) कागज के निर्माण में सज्जीकरण के लिए होता है। इसके बाद इसका उपयोग साबुन बनाने (१७ प्रतिशत), पेंट, वार्निश और प्रलाक्षारस (१७.२ प्रतिशत) बनाने, रसायनक और भेषज (९.० प्रतिशत), १६ प्रतिशत संश्लिष्ट रेजिन तैयार करने और १३ प्रतिशत अन्य कामों में होता है। कोबाल्ट और मैंगनीज़ के साथ इसका शोषक (dier) बनता है, जिसका उपयोग पेंट में होता है। कृमि और सूक्ष्माणु विनाशक ओषधियों में और चिपकने के गुण के कारण सीमेंट, लिनोलियम और मोहर लगाने के चपड़े में रोज़िन काम आता है। इस के एस्टर बड़े उपयोगी सिद्ध हुए हैं। मेथिल एस्टर और एथिल एस्टर सुघट्यकारी रूप में और सहविलायक में काम आते हैं। इसका ग्लिसरील एस्टर 'एस्टर गोंद' के नाम से विख्यात है और जलप्रतिरोधक वार्निश बनाने में तुंग तेल के साथ प्रयुक्त होता है। संश्लिष्ट रेज़िन और नाइट्रोसैलूलोज़ के लेप चढ़ाने में भी एस्टर गोंद काम आता है।

## रोज़िन तेल
रोज़िन के भंजक आसवन से रोज़िन तेल प्राप्त होता है। इसका क्वथनांक ऊँचा और अणुभार भारी होता है। मुद्रण स्याही और वार्निश में यह बड़ा उपयोगी सिद्ध हुआ है। रोज़िन तेल से मिलता जुलता चीड़ का तेल होता है। चीड़ का तेल काठ में नहीं रहता, वरन् काठ के भंजक आसवन से बनता है। इसके प्रभाजक आसवन से ऐल्फा टरपिनियोल, फेंचील ऐल्कोहॉल, बोर्नियोल और ऐनिथोल प्राप्त हुए हैं। अनेक उद्योगधंधों में इसका उपयोग होता है, जैसे उत्प्लावन विधि से अयस्कों के परिष्कार में, विलायक के रूप में रबर व्यवसाय में, अभिघर्षण (scouring) द्वारा वस्त्र की सफाई करने में और निस्संक्रामक तथा गंधहर औषधियों के निर्माण में।

श्रेणी:रेजिन
२०१३ के विश्व व्यापार संगठन के मंत्रिस्तरीय सम्मेलन

**नौवाँ [[विश्व व्यापार संगठन]] मंत्रिस्तरीय सम्मेलन** बाली इंडोनेशिया में ३ से ६ दिसम्बर २०१३ को आयोजित किया गया। सम्मेलन की अध्यक्षता इंडोनेशिया के व्यापार मंत्री गीता वीर्जवान ने की।

इस सम्मेलन में, विश्व व्यापार संगठन के १५९ सदस्य बाली समझौते पर सहमत हुए जिसने अन्तर्राष्ट्रीय व्यापार का आसान बनाता है।

## सन्दर्भ

## बाहरी कड़ियाँ
* Ninth WTO Ministerial Conference (विश्व व्यापार संगठन की नौवीं मंत्रिस्तरीय बैठक) 
श्रेणी:विश्व व्यापार संगठन
गाल्ल

right|thumb|300px|गाल्ल के समुद्र के किनारे किलेबन्दी जिस पर घास उग आयी है।
**गाल्ल** (सिंहल: ගාල්ල; तमिल: காலி; अंग्रेजी: Galle) श्रीलंका के दक्षिण-पश्चिमी समुद्रतट पर अवस्थित एक नगर तथा पत्तन है। अपनी उत्कृष्ट स्थिति के कारण यह उन्नतिशील नगर है।

श्रीलंका के नगरों में इसका पाँचवाँ स्थान है। इसके समीप बगानी कृषिक्षेत्र है, अत: यहाँ के पत्तन से नारियल का तेल, जटाएँ, रेशे और उससे बनी रस्सियाँ, रबर, तथा चाय का निर्यात होता है। यद्यपि यह नगर प्राचीन प्रतीत होता है, तथापि १२६७ ई. से पहले इसका कोई ऐतिहासिक उल्लेख नहीं मिलता। १४वीं सदी के मध्य में अरब यात्री इब्नबतूता ने इसका उल्लेख 'काली' (Kali) नाम से किया है। वस्तुत: इसका समुन्नितकाल पुर्तगालियों के आगमन के पश्चात् प्रारंभ होता है। यह डचों द्वारा स्थापित बंदरगाह है। पोताश्रय (harbour) के किनारे प्राकृतिक हैं किंतु प्रवेशद्वार खुला तथा खतरनाक चट्टानों से युक्त है। यहाँ डचों ने एक किला भी बनवाया था। यह १९वीं सदी के पूर्वार्ध तक श्रीलंका का सर्वाधिक महत्वपूर्ण पत्तन रहा। स्वेज नहर (१८६९ ई.) बनने तथा कोलंबों के विशाल कृत्रिम बंदरगाह के निर्माण के बाद इसका महत्व घट गया। यह उत्तर में कोलंबों से तथा दक्षिण-दक्षिण-पूर्व में मतारा से रेल तथा राजमार्ग द्वारा जुड़ा हुआ है। यह गाल्ल जनपद का प्रधान प्रशासनिक नगर भी है। इसे 'प्वांट डी गाल' (Point de Gall) भी कहते हैं। 

श्रेणी:श्रीलंका
श्रेणी:दक्षिणी प्रान्त, श्रीलंका
नाथानल्लूर

**नाथानल्लूर** भारतीय राज्य तमिलनाडु के कांचीपुरम जिले के वलजाबाद पंचायत समिति में एक छोटा सा गाँव है।
## नाथानल्लूर मंदिरों में त्योहारों
लोकप्रिय मंदिरों की सूची में नीचे हैं।
* एल्लम्मान मंदिर ()
* पेरुमल मंदिर ()
* गणेश मंदिर ()
* गंगाईअम्मन मंदिर ()
* सेलिअम्मन मंदिर ()
* अदांजिअम्मन मंदिर () और बहुत ज्यादा है।
#### श्री देवी एल्लम्मान & मंदिर फ़ोटो

## सन्दर्भ
रोमन गाल

right|thumb|250px|रोमन साम्राज्य के अन्तर्गत गाल
**गाल** (Gaul) उस प्रदेश का अंग्रेजी नाम है जिसे रोमन लोग 'गैलिया' (Galia) कहते थे। रोमन साम्राज्य में गाल के अंतर्गत आधुनिक समूचा फ्रांस, बेल्जियम, लक्समबर्ग, पश्चिमी स्विट्जरलैण्ड, तथा पश्चिमी जर्मनी आते थे। रोमनों ने इस क्षेत्र पर लगभग ५०० वर्ष तक शासन किया।

आरंभिक रोमन युग में यहाँ बेल्गे, क्वीतानी और कैल्टी अथवा गैली लोग रहते थे। संयुक्त रूप से ये तीनों समूह गाल कहलाते थे। वे लोग दाढ़ी और केश दोनों रखते थे। ३९० ई. पू. गाल लोग आल्प्स पार कर इटली में घुसे और रोम को नष्टभ्रष्ट कर डाला। वे इटली से निकाल बाहर तो किए गए पर काफी समय तक वे इटली प्रायद्वीप के उत्तरी भाग पर अपना प्रभुत्व बनाए रहे। २०० ई. पू. गाल लोगों ने थ्रोस और मैसीडोनिया पर आक्रमण किया और लघु एशिया में घुसे। इस प्रदेश में वे गैलीशियन के नाम से प्रख्यात हुए।

रोमनों ने गालों को इटली से निकालने के बाद आल्प्स के उत्तर में रहनेवाले गालों पर आक्रमण किया और ई. पू. १०० तक भूमध्यसागर की गालों वाली पट्टी पर अधिकार कर लिया। जूलियस सीजर ने समस्त गालों पर अधिकार प्राप्त किया। इसके लिए उसने ई. पू. ५८ और ई. पू. ५० के बीच अनेक अभियान किए। उन सबका वर्णन अपनी पुस्तक ‘द गैलिक वार्स’ में किया है। रोम के अधीन वे चार प्रांतो में बँटे रहे और इसी रूप में अगले चार सौ साल तक रहे। उनका परवर्ती इतिहास जर्मन जातियों यथा, गाथ, बर्गुडी आदि में घुल मिल गया है।

श्रेणी:रोमन साम्राज्य
यमी

**यमी** सूर्य की कन्या, जिसकी माता का नाम सरण्यू था। इसके सगे भाई यमराज , रेवंत , श्राद्धदेव मनु और अश्विनी कुमार हैं। 

यम तथा यमी एक साथ जुड़वाँ जन्मे थे और यमी का दूसरा नाम यमुना भी है। इन भाई-बहन की कथा विष्णुपुराण (३-२-४) एवं मार्कण्डेय पुराण (७४-४) पुराणों में सविस्तार वर्णित है। ऋग्वेद के अनुसार विवस्वान् के आश्वद्वय यम तथा यमी सरण्यु के गर्भ से हुए थे (१०। १४)। विवस्वान की कन्या यमी ने इंद्र के आदेश से शक्तिपुत्र पराशर के कल्याणार्थ दासराज के घर सत्यवती नाम से जन्म लिया (शिवपुराण)। इनकी कथा कूर्मपुराण में भी पाई जाती है।

यम द्वितीया के संबंध में एक दंतकथा है कि इसी दिन यम अपनी बहन यमी के यहाँ अतिथि होकर गए तो उन्होंने अपने भाई को एक विशेष पकवान (अवध में 'फरा') बनाकर खिलाया। यमराज इसे खाकर अपनी बहन पर परम प्रसन्न हुए और चलते समय उनसे वरदान माँगने को कहा। यमुना ने अंत में यही वर माँगा कि जो भी भाई बहन यमद्वितीया के दिन मेरे तट पर स्नान कर यही पकवान बनाकर खाएँ वे यमराज की यातना से मुक्त रहें।

## इन्हें भी देखें
* यम द्वितीया

## सन्दर्भ

श्रेणी:हिन्दू देवी देवता
ईड़ा

कई योग शास्त्रों में ईड़ा को तीन प्रमुख नाड़ियों में से एक माना गया है। अन्य दो के नाम हैं - पिंगला और सुषुम्ना।

ईड़ा ऋणात्मक ऊर्जा का वाह करती है। शिव स्वरोदय ईड़ा द्वारा उत्पादित ऊर्जा को चन्द्रमा के सदृश मानता है अतः इसे *चन्द्रनाड़ी* भी कहा जाता है। इसकी प्रकृति शीतल, विश्रामदायक और चित्त को अंतर्मुखी करनेवाली मानी जाती है। इसका उद्गम मूलाधार चक्र माना जाता है - जो मेरुदण्ड के सबसे नीचे स्थित है।

स्वरयोग के अनुसार जब श्वास का प्रवाह बाईँ नसिका-रंध्र में होता है तो वह मानसिक कार्यों के हेतु मनस शक्ति प्रदान करती है। इसे मांशपेशियों में शिथिलता आती है और शरीर का तापमान कम होता है। यह इस बात का भी संकेत है कि इस अवधि में मन अन्तर्मुखी तथा सृजनात्मक होता है। ऐसी स्थिति में मनुष्य को थकाने वाले और परिश्रम के कार्य को टालना चाहिए।

श्रेणी:योग
पिंगला

पिंगला, योग शास्त्रों के मुताबिक तीन प्रमुख नाड़ियों में से एक है। इससे शरीर में प्राण शक्ति का वहन होता है जिसके फलस्वरूप शरीर में ताप बढ़ता है। इससे शरीर को श्रम, तनाव और थकावट सहने की क्षमता प्रदान करता है। यह मनुष्य को बहिर्मुखी बनाता है।

श्रेणी:योग
अल-राज़ी

**मुहम्मद इब्न जकारिया राजी** (अरबी: أبو بكر محمد بن يحيى بن زكريا الرازي‎ अबू बक्र मोहम्मद बिन याहिया बिन जकारिया अल-राजी ; फारसी: محمد زکریای رازی‎ मोहम्मद-ए-जकारिया-ए-राजी), फारस (इरान) के प्रसिद्ध हकीम थे (संभवत: सन् ८५०-९२३)। इनका जन्म तेहरान के पास राज नामक नगर में हुआ था। इनके जन्म तथा मृत्यु का यथार्थ समय अनिश्चित है। ये फारस की खाड़ी पर स्थित बसरा नगर में बस गए थे।

अरबी में चिकित्साशास्त्र पर पुस्तक लिखनेवाले हकीमों में इन्हें अग्रगण्य समझा जाता है। इन्होंने लगभग २०० पुस्तकें लिखीं, जिनमें चिकित्साशास्त्र की अन्य पुस्तकों के सिवाय इस विषय का एक सार्वभौम कोश तथा गणित, ज्योतिष, धर्म और दर्शनशास्त्र पर भी पुस्तकें थीं। अपनी एक पुस्तक में इन्होंने सर्वप्रथम चेचक को मसूरिका से भिन्न रोग बताया।

इनकी अरबी की पुस्तकों का अनुवाद लैटिन भाषा में किया गया और इस प्रकार इनके द्वारा संचित ज्ञान का यूरोप में प्रसार हुआ।

## सन्दर्भ

## बाहरी कड़ियाँ

श्रेणी:दार्शनिक
श्रेणी:प्राचीन चिकित्सक
श्रेणी:पाश्चात्य दर्शन
श्रेणी:मध्ययुग के दार्शनिक
खेमेन्द्र काक

**खेमेन्द्र काक** (निधन ४ जून १९४५) राम चन्द्र काक के पुत्र थे। उन्हें द्वितीय विश्व युद्ध *डिस्टिंगुिशड फ्लाइंग क्रॉस* प्राप्त करने वाले रॉयल इंडियन एयर फोर्स के प्रथम अधिकारी थे।
## सन्दर्भ

श्रेणी:१९४५ में निधन
श्रेणी:श्रीनगर के लोग
चिकी सरकार

**चिकी सरकार** पेंगुइन बुक्स इंडिया की प्रकाशक हैं। वे इससे पूर्व ‘रैंडम हाउस’ की संपादक थी। चिकी के पिता अवीक सरकार ‘आनंद बाजार पत्रिका’, ‘द टेलीग्राफ’ और बांग्ला में ढेरों पत्रिकाएं निकालते हैं।

## सन्दर्भ

श्रेणी:भारतीय प्रकाशक
श्रेणी:प्रकाशक
श्रेणी:पुस्तक प्रकाशन
श्रेणी:जीवित लोग
रितु कुमार

**रितु कुमार** एक भारतीय महिला फैशन डिजाइनर हैं। वे एक ऐसी पहली महिला डिजाइनर हैं, जिन्होंने भारतीय संस्कृति को नए रूप में स्थापित कर अन्तरराष्ट्रीय प्रसिद्धि पाई। उन के कपडे उच्चवर्ग के साथ-साथ मध्य वर्ग के लिये भी बने होते हैं। इन कपड़ों में वे रेशम, चमडा और कपास का उपयोग अधिक करती हैं। उन की इंब्राइडरी पारंपरिक होती है। 

पंजाब के अमृतसर में जन्मी रितु कुमार स्वभाव से नर्म, हंसमुख और असीम धैर्य की धनी हैं। उन्होने दिल्ली के लेडी इर्विन कालेज से स्नातक की उपाधि प्राप्त कर अमेरिका में उच्च शिक्षा पूरी की। 1960 में उन्होंने कोलकाता के एक छोटे शहर में 4 हैण्ड प्रिंटर्स और 2 ब्लाक्स की सहायता से यह उधोग मात्र 50 हजारे रूपये में शुरू किया। तब उन्हें पता नहीं था की यह उघोग इतना आगे बढेगा और उन्हें इतनी कामयाबी मिलेगी। आज पूरे भारत में उन की 34 और अमेरिका में 1 दूकान है। वे भारी परम्परा और संस्कृति को ध्यान में रख कर कपडे बनाती हैं। इसलिए उन के बनाए हुए 'ईवनिंग गाउन' अन्तरराष्ट्रीय प्रतियोगताओं में हमेशा इनाम के हकदार होते हैं। 2000 में उन्हें किंगफिशर ग्रुप ऑफ इंडस्ट्रीज ने लाइफ टाइम अवार्ड से नवाजा।

## सन्दर्भ

श्रेणी:जीवित लोग
श्रेणी:पद्मश्री प्राप्तकर्ता
श्रेणी:अमृतसर के लोग
श्रेणी:फ़ैशन डिज़ाइनर
श्रेणी:1944 में जन्मे लोग
नेहा किरपाल

**नेहा किरपाल** एक भारतीय सामाजिक उद्यमी हैं। वह कला और मानसिक स्वास्थ्य के क्षेत्र में अपने कार्य के लिए जानी जाती हैं। उन्होंने 2008 में इंडिया आर्ट फेयर की स्थापना की,और वह अमाहा नामक मानसिक स्वास्थ्य संगठन की सह-संस्थापक भी हैं। भारत सरकार के महिला एवं बाल विकास मंत्रालय द्वारा महिलाओं को सशक्त बनाने के क्षेत्र में उत्कृष्ट कार्य के लिए दिए जाने वाले वार्षिक सम्मान नारी शक्ति पुरस्कार से भी उन्हें सम्मानित किया गया है।

## सन्दर्भ

श्रेणी:कला
श्रेणी:जीवित लोग
रोंगटे खड़े होना

**रोंगटे खड़े होना**, किसी व्यक्ति की त्वचा के रोमों के आधार पर अनायास विकसित होने वाले उभार हैं जो कि ठंड या फिर गहन भावनाओं जैसे कि भय, विषाद, खुशी, उत्साह, प्रशंसा और कामोत्तेजना का अनुभव करने के कारण प्रकट हो सकते हैं। इनके लिए आयुर्वैज्ञानिक शब्द *क्यूटिस एंसेरिना (cutis anserina),* है। इस वाक्यांश को हिन्दी और उर्दु में एक मुहावरे की तरह भी प्रयोग किया जाता है। 
## सन्दर्भ

श्रेणी:शारीरिकी
सांख्यिकीय यांत्रिकी

**सांख्यिकीय यांत्रिकी** (Statistical mechanics) गणितीय भौतिकी की वह शाखा है जिसमें प्रायिकता सिद्धान्त का उपयोग करते हुए यांत्रिक निकाय के माध्य-व्यवहार का अध्ययन किया जाता है।

श्रेणी:भौतिकी
*
फरीद पर्बती

चित्र:350px| ]]

अंगूठाकार|फरीद पर्बती
**फरीद पर्बती** (जन्मनाम: **ग़ुलाब नबी भट**) कशमीर के उर्दू कवि थे। उन्होंने काव्य सहित अनेक पुस्तकों की रचना की। उन्होंने ग़ज़लें और रुबाई लिखी। उन्हें कला, संस्कृति और भाषा अकादमी सहित उनकी साहित्यिक रचनाओं के लिए विभिन्न पुरस्कार प्राप्त हुए।

## व्यक्तिगत जीवन
पर्बती का जन्म ४ अगस्त १९६१ में कश्मीर में हुआ॥ उन्होंने इस्लामिया कॉलेज ऑफ़ साईंस एण्ड कोमर्स से अपनी स्नातक की शिक्षा पूर्ण की। उन्होंने कश्मीर विश्वविद्यालय से स्नातकोत्तर एवं एम॰ फ़िल॰ की शिक्षा पूर्ण की। उन्होंने १९९५ में कश्मीर विश्वविद्यालय से उर्दू में पीएचडी प्राप्त की। अपनी शिक्षा पूर्ण करने के बाद उन्होंने कश्मीर लेखा सेवा में अपनी सेवाएँ दी। उसके बाद उन्होंने २००१-२००६ कश्मीर विश्वविद्यालय के उर्दू विभाग में सहायक प्रोफेसर के पद पर कार्य किया। उन्होंने २००६ से अपनी मृत्यु तक इक़बाल संस्कृति और दर्शन संस्थान एसोसिएट प्रोफेसर के पद पर कार्य किया।
अंगूठाकार|किताब उर्दु
## साहित्यिक जीवन
पर्बती ने ८ काव्य संग्रहों और समालोचनाओं सहित १४ पुस्तकें लिखी। उनकी सर्वश्रेष्ठ कृत्ति "उर्दू रुबायी" है जिसे व्यापक रूप से सराहना मिली।

## पुरस्कार
* *कला, संस्कृति और भाषा अकादमी*..

## जीवन

* *आबी-निसान*  1992
* *इसबात* 1997
* * फरीद नामा*  2003
* * गुफ़्तगू चाँद से*  2005
* * हज़ार इमकान* (काव्य संग्रह) 2006
* * खबरी तहायुर*  2007
* * हजूम-ई-आईना*  2010
* *हज़ार इमकान*  कुलयात (संग्रह) 2011

## सन्दर्भ

## बाहरी कड़ियाँ
*Urdu poet & critic Dr. Fareed Parbati passes away (उर्दू शायर एवं समालोचक डॉ॰ फरीद चल बसे) 
*Dr. Fareed Parbati Recalling The Actual Of Rubayi (रुबायी को याद करते हुए डॉ॰ फरीद पर्बती) 
*Urdu department pays tributes to Parbati (उर्दू विभाग ने पर्बती को श्रद्धांजलि दी) 
*Omar condoles demise of Fareed Parbati (उमर ने फरीद पर्बती के निधन पर शोक व्यक्त किया) 

श्रेणी:1961 में जन्मे लोग
श्रेणी:२०११ में निधन
श्रेणी:श्रीनगर के लोग
भारत के पारंपरिक क्षेत्र

पारंपरिक तौर पर भारत में अनेक विशिष्ट क्षेत्रों का सम्मिलन रहा है। ये विशिष्ट क्षेत्र अपने इतिहास, सभ्यता, बोलचाल, भूगोल आदि के आधार पर आम जन द्वारा परिभाषित किए जाते रहे हैं। वर्तमान अवस्था में प्रशासनिक इकाईयों से तुलना करने पर कई क्षेत्रों की यथावत स्थिति किसी इकाई यथा प्रांत, जिला, तालुक तहसील, खण्ड, मंडल आदि के रूप में मौजूद हैं, तो कई क्षेत्र टुकड़ों में बंट चुके हैं अथवा एक दूसरे के साथ संयुक्त कर दिए गए हैं। इस लेख में एसे ही क्षेत्रों का वर्णन है जो आज भी पारंपरिक तौर पर अपने पुराने रूप, नाम या विलक्षण पहचान से जाने जाते हैं। एसे में इस लेख में भारत का अर्थ आज का भारत देश न हो कर पारंपरिक भारत अर्थात् भारतीय उपमहाद्वीप समझना चाहिए।

## उत्तर भारत
* लद्दाख
* कश्मीर
* ज़ांस्कर
* लाहौल-स्पीति
* किन्नौर
* माझा
* मालवा
* दोआबा
* पंजाब (ऐतिहासिक-सम्पूर्ण पंजाब)
* मुलतान
* झंग
* गढ़वाल
* कुमाऊँ
* तराई
* मेवात
* दिल्ली
* ब्रज
* शेखावाटी
* राजपूताना 
* रोहेलखंड
* गंगा-जमुनी

## पूर्वी भारत
* अवध
* संथाल
* परगना
* कामरूप
* झारखंड
* बंग
* पूर्वांचल
* उत्कल
* कलकत्ता (प्रेसिडेंसी)
* मिथिला
* कोशल

## मध्य भारत
* बुन्देलखंड
* विन्ध्य क्षेत्र
* विदर्भ
* रायलसीमा
* 
## पश्चिमी भारत
* गंधार 
* सिंध
* मारवाड़
* कारवाड़
* काठियावाड़
* कच्छ
* कोंकण
* मराठवाड़ा
* बॉम्बे (प्रेसिडेंसी)

## दक्षिण भारत
* तेलंगाना
* रायलसीमा
* सीमान्ध्र
* मद्रास (प्रेसिडेंसी)

## सन्दर्भ

श्रेणी:भारत
श्रेणी:भारत के पारंपरिक क्षेत्र
ज़रीना स्क्रूवाला

**ज़रीना स्क्रूवाला** (पूर्व नाम: ज़रीना मेहता, जन्म: 1961) एक भारतीय महिला उद्यमी और परोपकारी है। वर्तमान में वे फिल्म निर्माण से जुड़ी हैं और स्वदेश फाउंडेशन के प्रबंध न्यासी है।

## प्रारंभिक जीवन
ज़रीना का जन्म 1961 में वॉशिंगटन डी॰ सी॰, संयुक्त राज्य अमेरिका में हुआ, किन्तु वे आठ वर्ष की उम्र में अपने परिवार के साथ भारत आ गईं। वे मुंबई के जे बी पेटिट स्कूल फॉर गर्ल्स से विद्यालीय शिक्षा ग्रहण करने के बाद सेंट जेवीयर्स कॉलेज मुंबई से अर्थशास्त्र में स्नातक किया। तत्पश्चात वे सेंट जेवियर्स इंस्टीट्यूट से विपणन और विज्ञापन में स्नात्त्कोत्तर की शिक्षा प्राप्त की।
## व्यक्तिगत जीवन
स्क्रूवाला अपने पति रोनी स्क्रूवाला के साथ, मुंबई ब्रीच कैंडी में रहती है। लैब्राडोर स्प्राइट, पढ़ना और चाय की चुस्कियाँ उसके जुनून हैं। उन्होने नई एक्रोपोलिस में दर्शन का अध्ययन किया है और एशिया सोसाइटी के बोर्ड से जुड़ी हुई हैं। 
## करियर
स्क्रूवाला ने अपना करियर प्रोडक्सन मैनेजर के रूप में थियेटर से शुरू किया, जिसके संचालक थे प्रतिष्ठित थिएटर कलाकार पर्ल पदमसी। पर्ल के साथ अपने कार्यकाल के दौरान उनकी मुलाक़ात रोनी स्क्रूवाला और देवेन खोटे से हुई जो बाद में उनके व्यवसायी सहयोगी बनें। वे वर्तमान में स्वदेश फाउंडेशन के प्रबंध न्यासी है। यह फाउंडेशन, भारत में ग्रामीण सशक्तिकरण की दिशा में समर्पित है। इससे पूर्व वे यू टीवी सॉफ्टवेयर कम्यूनिकेशंस में मुख्य रचनात्मक अधिकारी की भूमिका निभा चुकी हैं, जहाँ उन्होने यूटीवी बिंदास, यूटीवी स्टार, यूटीवी एक्शन और हंगामा टीवी चैनलों के विस्तार और प्रबंध में सफलता पायी।

## सन्दर्भ

## बाहरी कड़ियाँ
*स्वदेश फाउंडेशन की वेबसाइट
*आई बी एन लाइव

श्रेणी:जन संचार माध्यम
श्रेणी:मीडिया फ्रेंचाइजी
श्रेणी:भारतीय दूरदर्शन निर्माता
श्रेणी:1961 में जन्मे लोग
श्रेणी:भारतीय फिल्म निर्माता
श्रेणी:निर्माता
श्रेणी:जीवित लोग
लिन डी सूजा

**लिन डी सूजा** एक भारतीय महिला उद्यमी हैं। वे लिंटास मीडिया समूह के पूर्व अध्यक्ष और मुख्य कार्यकारी अधिकारी हैं। वे भारत की पहली ऐसी महिला हैं, जिन्हें ‘रीडरशिप स्टडीज काउंसिल ऑफ इंडिया’ (आरएससीआई) की पहली चेयरपर्सन होने का सौभाग्य मिला। वर्तमान में वे खार, मुंबई स्थित 'सोशल एक्सेस एक पहल' नामक एक कंपनी की गतिविधियों से जुड़ी हैं, जिसकी संस्थापक मीनाक्षी मेनन हैं। यह कंपनी उत्पादों के लिए संचार रणनीति बनाने और उन पर अमल करने की दिशा में कार्यरत है।
## सन्दर्भ

श्रेणी:जन संचार माध्यम
श्रेणी:समाज
श्रेणी:संस्कृति
श्रेणी:मनोरंजन
श्रेणी:मीडिया फ्रेंचाइजी
श्रेणी:जीवित लोग
संजय दत्त की फ़िल्में

**[[संजय दत्त]]** (जन्म २९ जुलाई १९५९) भारतीय फ़िल्म अभिनेता, निर्माता और राजनीतिज्ञ हैं। उन्हें मुख्यतः हिन्दी फ़िल्मों में उनके योगदानों के लिए जाना जाता है। वो फ़िल्म अभिनेता सुनील दत्त और अभिनेत्री नर्गिस के पुत्र हैं जिन्होंने १९८१ में फ़िल्मों में पदार्पण किया।

## फ़िल्में
### अभिनेता

### निर्माता
* शोर्टकट (२०१०)
* रास्कल्स (२०११)
### धारावाहिक
* बिग बॉस ५
## सन्दर्भ

|}

श्रेणी:भारतीय फ़िल्में
रवि किचलू

**रवि किचलू** (1932-1993) आगरा घराना के शास्त्रीय संगीत के गायक थे। विजय किचलू उनके भाई हैं।
## सन्दर्भ

श्रेणी:कश्मीर के लोग
अवन्तिवर्मन

**अवंतिवर्मन्** (लगभग ८५५ ई - ८८३) ८८५ से ८८४ तक कश्मीर के राजा थे। वह ललितादित्य के बाद राजा बने।
उनका राज्य एक सुवर्ण काल माना जाता है। अवन्तिपोरा नगर उनके नाम पर है। आइन-ए-अकबरी के अनुसार अवंतीवर्मन कश्मीर के चमार शासक थे ।

## परिचय
उत्पल राजकुल का यह पहला राजा जब कश्मीर की गद्दी पर बैठा तब कश्मीर गृहयुद्ध से लहूलुहान हो रहा था और उसपर दरिद्रता की छाया डोल रही थी। करकाटक राजाओं की कमजोरी से गांवों के डायर जमींदार सशक्त हो गए थे और उनके कारण प्रजा तबाह थी। न जीवन की रक्षा हो पाती थी, न धन की। देश की उपज इतनी कम हो गई थी कि अन्न सोने के भाव बिकने लगा था। अवंतिवर्मन् ने देश में शांति स्थापित करने का सफल प्रयत्न किया। डायरों को दबाकर उसने अपने मंत्री सुय्य (सूर्य) की सहायता से देश की आर्थिक स्थिति संभाली, नहरें निकलवाकर सिंचाई का प्रबंध किया और झेलम की धारा बदल दी। एक खिरनी चावल का मूल्य, जो पहले २०० दीनार हुआ करता था, अब ३६ दीनार का हो गया। अवंतिवर्मन् ने अवंतिपुर नाम का नगर बसाया जो वंतपोर के नाम से आज भी मौजूद है। उसने अनेक मंदिर बनवाकर उन्हें देवोत्तर संपत्ति से समृद्ध किया। वह पंडितों का आदर करता था और उसी की संरक्षा में प्रसिद्ध साहित्यकार आलोचक आनंदवर्धन ने अपना 'ध्वन्यालोक' रचा।

## सन्दर्भ

श्रेणी:कश्मीर के लोग
श्रेणी:जम्मू और कश्मीर का इतिहास
द डार्क टावर (शृंखला)

***द डार्क टावर*** (**The Dark Tower**) अमरीकी लेखक स्टीफ़न किंग द्वारा लिखी गई उपन्यासों की शृंखला है।

## सन्दर्भ
श्रेणी:अंग्रेजी उपन्यास
संजय दत्त को मिले पुरस्कार और नामांकनों की सूची

यह भारतीय फ़िल्म अभिनेता **[[संजय दत्त]] के पुरस्कार और नामांकनों** की सूची है।

## [[फ़िल्मफ़ेयर पुरस्कार]]
* १९९२: *नामित*, फ़िल्म *[[सड़क (फ़िल्म)|सड़क]]* के लिए सर्वश्रेष्ठ अभिनेता।
* १९९४: *नामित*, फ़िल्म *[[खलनायक (फ़िल्म)|खलनायक]]* के लिए सर्वश्रेष्ठ अभिनेता।
* २०००: *विजेता*, फ़िल्म *[[वास्तव (1999 फ़िल्म)|वास्तव]]* के लिए सर्वश्रेष्ठ अभिनेता
* २००१: *नामित*, फ़िल्म *[[मिशन कश्मीर]]* के लिए सर्वश्रेष्ठ अभिनेता
* २००३: *नामित*, फ़िल्म *[[काँटे (2002 फ़िल्म)|काँटे]]* के लिए सर्वश्रेष्ठ सहायक अभिनेता
* २००४: *विजेता*, फ़िल्म *[[मुन्ना भाई एमबीबीएस|मुन्ना भाई एमबीबीएस]]* के लिए सर्वश्रेष्ठ हास्य अभिनेता।
* २००६: *नामित*, फ़िल्म *[[परिणीता (2005 फ़िल्म)|परिणिता]]* के लिए सर्वश्रेष्ठ सहायक अभिनेता।
* २००७: *नामित*, फ़िल्म *[[लगे रहो मुन्ना भाई]]* के लिए सर्वश्रेष्ठ अभिनेता

## [[स्टार स्क्रीन पुरस्कार]]
* २०००: *विजेता*, फ़िल्म *[[वास्तव (1999 फ़िल्म)|वास्तव]]* के लिए सर्वश्रेष्ठ अभिनेता।
* २००१: *नामित*, फ़िल्म *[[कुरुक्षेत्र (2000 फ़िल्म)|कुरुक्षेत्र]]* के लिए सर्वश्रेष्ठ अभिनेता।
* २००१: *विजेता*, फ़िल्म *[[मिशन कश्मीर]]* के लिए सर्वश्रेष्ठ सहायक अभिनेता।
* २००४: *नामित*, फ़िल्म *[[मुन्ना भाई एमबीबीएस|मुन्ना भाई एमबीबीएस]]* के लिए सर्वश्रेष्ठ अभिनेता।
* २००५: *नामित*, फ़िल्म *[[मुसाफ़िर (2004 फ़िल्म)|मुसाफ़िर]]* के लिए सर्वश्रेष्ठ सहायक अभिनेता।

## [[अंतर्राष्ट्रीय भारतीय फ़िल्म अकादमी पुरस्कार]]
* २०००: *विजेता*, फ़िल्म *[[वास्तव (1999 फ़िल्म)|वास्तव]]* के लिए "अग्रणी भूमिका में कलात्मक उत्कृष्टता, अभिनेता का पुरस्कार" श्रेणी में।
* २००१: *नामित*, फ़िल्म *[[मिशन कश्मीर]]* के लिए सर्वश्रेष्ठ अभिनेता।
* २००७: *नामित*, फ़िल्म *[[लगे रहो मुन्ना भाई]]* के लिए सर्वश्रेष्ठ अभिनेता।
* २०१०: *विजेता*, फ़िल्म *[[ऑल द बेस्ट (२००९ फ़िल्म)|ऑल द बेस्ट]]* के लिए हास्य भूमिका में सर्वश्रेष्ठ प्रदर्शन

## ग्लोबल इंडियन फिल्म अवार्ड
* २००६: *विजेता*, फ़िल्म *[[लगे रहो मुन्ना भाई]]* के लिए ग्लोबल इंडियन फिल्म अवार्ड, *क्रिटिक्स च्वाइसपुरस्कार - सर्वश्रेष्ठ अभिनेता (पुरुष)*

## स्टारडस्ट पुरस्कार
* २००४: *विजेता*, फ़िल्म *[[मुन्ना भाई एमबीबीएस|मुन्ना भाई एमबीबीएस]]* के लिए वर्ष के सितारे के लिए स्टारडस्ट पुरस्कार - पुरुष।
* २००७: *विजेता*, फ़िल्म *[[लगे रहो मुन्ना भाई]]* के लिए वर्ष के सितारे के लिए स्टारडस्ट पुरस्कार - पुरुष।
* २०१३: *विजेता*, फ़िल्म *[[अग्निपथ (2012 फ़िल्म)|अग्निपथ]]* में सर्वश्रेष्ठ खलनायक की भूमिका के लिए स्टारडस्ट पुरस्कार।

## ज़ी सिने अवार्ड
* २००१: *विजेता*, फ़िल्म *[[मिशन कश्मीर]]* के लिए ज़ी प्रीमियर चॉइस- पुरुष
* २००७: *विजेता*, फ़िल्म *[[लगे रहो मुन्ना भाई]]* के लिए ज़ी सिने अवार्ड *क्रिटिक अवार्ड्स – सर्वश्रेष्ठ अभिनेता (पुरुष) क्रिटिक अवार्ड्स।

== बॉलीवुड मूवी अवार्ड ==
* २००३: *विजेता*, फ़िल्म *काँटे* के लिए बॉलीवुड फ़िल्म पुरस्कार - क्रिटिक अवार्ड्स पुरुष।
* २००४: *विजेता*, फ़िल्म *मुन्ना भाई एमबीबीएस* के लिए बॉलीवुड फ़िल्म पुरस्कार - सबसे सनसनीखेज अभिनेता।

== बंगाल फिल्म पत्रकार संघ पुरस्कार ==
* २००४: *विजेता*, फ़िल्म *मुन्ना भाई एमबीबीएस* के लिए बंगाल फ़िल्म पत्रकार संघ - सर्वश्रेष्ठ अभिनेता पुरस्कार (हिन्दी)।

== अन्य पुरस्कार ==
* २००४: *विजेता'' बॉलीवुड फैशन पुरस्कारों में प्रतिष्ठित शैली पुरूष

## सन्दर्भ

श्रेणी:फ़िल्म पुरस्कार
सन्त बारलाम एवं जोसाफेट

right|thumb|300px|१२वीं शती की एक पाण्डुलिपि में जोसाफेट का ईसाई चित्रण
**सन्त बारलाम एवं जोसाफेट** (Barlaam and Josaphat) की कहानी मूलतः गौतम बुद्ध की कहानी है जो इस्लामिक जगत से होकर ईसाई जगत में पहुंची। इस्लामी जगत में यह कथा 'बिलौहर और बुदासफ' या 'बिलावहर-व-युदासफ' नाम से मध्य इरानी भाषा में प्रचलित हुई। 

श्रेणी:बौद्ध धर्म
आरती कृष्ण

**आरती कृष्ण** एक भारतीय महिला उद्यमी हैं। वे जून 2010 से सुंदरम फास्टनर्स लिमिटेड में संयुक्त प्रबंध निदेशक सह कार्यकारी निदेशक के पद पर कार्यरत हैं। वे मद्रास विश्वविद्यालय से अर्थशास्त्र में स्वर्ण पदक विजेता है और मिशिगन विश्वविद्यालय से एमबीए हैं। 
## सन्दर्भ

## बाहरी कड़ियाँ
*सुंदरम फास्टनर्स लिमिटेड के निदेशक मण्डल की सूची

श्रेणी:जीवित लोग
श्रेणी:उद्यमी
मोहम्मद रफीक तरार

**मोहम्मद रफीक तरार** () पाकिस्तान के सर्वोच्च्य न्यायालय के सेवानिवृत सहायक न्यायाधिस हैं। वो १ जनवरी १९९८ से २० जून २००१ को जनरल परवेज़ मुशर्रफ़ के लिए स्वेच्छा से राष्ट्रपति पद से इस्तीफा देने तक पाकिस्तान के नौंवे राष्ट्रपति रहे।
## सन्दर्भ

श्रेणी:1929 में जन्मे लोग
श्रेणी:पाकिस्तान के राष्ट्रपति
मीना गणेश

**मीना गणेश** एक भारतीय महिला उद्यमी है। वे पोर्शिया मेडिकल के मुख्य कार्यकारी अधिकारी तथा भारत के घर-घर में स्वास्थ्य सेवाओं की प्रदाता हैं। उन्होने अपने पति कृष्णन गणेश के साथ मिलकर चार उद्यमशीलता उद्यम संचालित करती हैं। 

गणेश ने मद्रास विश्वविद्यालय से भौतिकी में स्नातक की डिग्री और भारतीय प्रबंधन संस्थान कोलकाता से एमबीए किया है। उन्होने अपना करियर एनआईआईटी से शुरू किया और प्राइसवाटरहाउसकूपर्स और माइक्रोसॉफ्ट से जुड़ीं। वर्ष 2000 में, उन्होने सॉफ्टबैंक पूंजी और न्यूज कॉर्प से धन से कस्टमर एसेट के नाम से एक कॉल सेंटर और बीपीओ कंपनी की सह स्थापना की। वर्ष 2002 में कस्टमर एसेट को आईसीआईसीआई बैंक ने अधिग्रहण कर लिया, जो बाद में, फर्स्टसोर्स के रूप में रिब्रांडेड हुआ। कस्टमर एसेट छोड़ने के बाद, वे मुख्य परिचालन अधिकारी के रूप में टेस्को में शामिल हो गईं। यहाँ पाँच साल के अपने कार्यकाल में उन्होने भारत में टेस्को के आईटी और बैक ऑफिस हब की स्थापना की। तत्पश्चात उन्होने अपने पति के द्वारा स्थापित एक ऑनलाइन ट्यूशन कंपनी टूटोर्विस्टा में सह प्रवर्तक के रूप में शामिल हुई और टेस्को छोड़ दिया। आगे चलकर पियर्सन एजुकेशन 2009 में टूटोर्विस्टा ने 76 प्रतिशत भागीदारी हासिल कर ली।

जुलाई 2013 में, मीना पोर्शिया मेडिकल नई दिल्ली में स्थित एक स्वास्थ्य फर्म के मुख्य कार्यकारी अधिकारी बनें, जहां वे वर्तमान में कार्यरत हैं। 
## सन्दर्भ

श्रेणी:जीवित लोग
श्रेणी:उद्यमी
इंग्लैंड के हेनरी चतुर्थ

:*अन्य उपयोग हेतु [[हेनरी चतुर्थ]] देखें।*

**हेनरी चतुर्थ** (१५ अप्रैल १३६७ – २० मार्च १४१३) इंग्लैण्ड के राजा अरु आयरलैण्ड के अधिनायक (१३९९–१४१३) थे। वो इंग्लैण्ड के दशवें राजा थे और यह दावा किया जाता है कि उनके दादा के पास फ्रांस के राजा की उपाधि थी।
## विवाह एवं विवाद
हेनरी के प्रथम विवाह की तिथि एवं स्थान अनिश्चित हैं लेकिन हेनरी के पिता ने जून १३८० में मेरी डी बोहन (प्रथम पत्नी) से ये अधिकार क्रय कर लिए थे। मेरी के परिवार के अनुसार इसकी तिथि ५ फ़रवरी १३८१ स्वीकृत की जाती है।
## सन्दर्भ

श्रेणी:1366 में जन्मे लोग
श्रेणी:१४१३ मृत्यु
श्रेणी:इंग्लैण्ड के शासक
आत्मा की नींद

**आत्मा की नींद** एक ईसाई सिद्धांत है। त्यौहार विलियम टिंडेल, जॉन मिल्टन, टामस हाब्स और आइज़ैक न्यूटन शामिल हैं।
## सन्दर्भ

श्रेणी:ईसाई धर्म
सल्हण

**सल्हण** कश्मीर के राजा थे। उनकी अवधि १११-१११२ रही।

उसके शासन का वृत्तान्त कल्हण की राजतरंगिनी में मिलता है।
## बाहरी कड़ियाँ
* '''राजतरंगिणी''' - भारत के डिजिटल पुस्तकालय पर राजतंगिणी का संस्कृत पाठ (स्कैन कापी)
* '''राजतरंगिणी, भाग-१''' - भारत के डिजिटल पुस्तकालय पर राजतंगिणी का संस्कृत पाठ (स्कैन कापी)
* Rajatarangini of Kalhana - English - Jogesh Chunder Dutt Volumes 1 & 2
श्रेणी:कश्मीर के लोग
भारतीय मूल के सबसे बुजुर्ग दम्पति

**भारतीय मूल के सबसे बुजुर्ग दम्पति** करम चन्द और करतारी चन्द इंग्लैण्ड के ब्राडफोर्ड में रहते हैं। 11 दिसम्बर 1925 को सिक्ख रीतिरिवाज़ से पंजाब में शादी करके भारत से सन् 1965 में इंग्लैण्ड (यूनाइटेड किंगडम) चले गये और वहीं बस गये। यूनाइटेड किंगडम में रहने वाला यह भारतीय दम्पति सबसे अधिक आयु तक वैवाहिक जीवन का आनन्द लेने वाले **करतारी करमचन्द** उल्लेखनीय उदाहरण है।
 
10 नवम्बर 1905 में उत्तर भारत के पंजाब प्रान्त में एक छोटे से गाँव में जन्मे करम चन्द ने कृषि कार्य करते हुए परम्परागत तरीके से युवावस्था में पंजाब की ही एक कन्या करतारी से विवाह किया। करतारी का जन्म 1 नवम्बर 1912 में हुआ था। वह अपने पति से आयु में सात वर्ष छोटी है।

पासपोर्ट में दी गयी जन्मतिथि के अनुसार पति की आयु 108 वर्ष और पत्नी की 101 वर्ष है। सन् 1925 में विवाह-सूत्र में बँधने के बाद भारतीय मूल का यह दम्पति अपने वैवाहिक जीवन के 88 वर्ष देख चुका है जो अपने आप में अब तक का एक रिकॉर्ड है।

अपने सबसे छोटे बेटे सतपाल चन्द के पास वाशिंगटन स्ट्रीट ब्राडफोर्ड में 40 साल से भी अधिक समय से रह रहे इस दम्पति के आठ सन्तान हुईं, जिनसे 27 पोते-पोतियाँ और 23 परपोते-परपोतियाँ हैं।

उनकी बेटी कौशल्या देवी के अनुसार पूरा परिवार अपने माता-पिता को इस आयु में भी स्वस्थ और सुखी देखकर खुश है। इस दम्पति के स्वस्थ जीवन का राज बताते हुए उनके सबसे छोटे पुत्र सतपाल कहते हैं कि उन्होंने कभी भी अपने माता-पिता को आपसी बहस में उलझते नहीं देखा। जो पत्नी (करतारी) ने कहा पति (करमचन्द) ने मान लिया और जो पति ने कहा उसे पत्नी ने स्वीकार कर लिया। सुख और दुख को दोनों एक समान भाव से ग्रहण करते हैं।

## सन्दर्भ

## बाहरी कड़ियाँ
* Couple Karam and Kartari Chand married for 86 years - बीबीसी इंग्लैण्ड 7 जनवरी 2012 का समाचार अभिगमन तिथि: 13 दिसम्बर 2013
* भारतीय मूल के पति-पत्नी सबसे बुजुर्ग दंपति - प्रभात खबर 11 दिसम्बर 2013 का समाचार अभिगमन तिथि: 13 दिसम्बर 2013
* We just get on, say the couple together for 87 years - यॉर्कशायर पोस्ट यूनाइटेड किंगडम 9 जनवरी 2012 का समाचार अभिगमन तिथि: 13 दिसम्बर 2013
* Karam Chand celebrates his 107th birthday - डेली गज़ट यू के में प्रकाशित 10 नवम्बर 2012 का समाचार अभिगमन तिथि: 13 दिसम्बर 2013
* Bradford couple married for 87 years visit Buckingham Palace - बीबीसी न्यूज़ यू के 22 मई 2013 का समाचार अभिगमन तिथि: 13 दिसम्बर 2013

## इन्हें भी देखें
* फिरोजुद्दीन मीर - सबसे अधिक आयु का भारतीय 
* लम्बा वैवाहिक जीवन जीने वाले दम्पतियों की सूची

श्रेणी:जीवित लोग
श्रेणी:1905 में जन्मे लोग
सुलज्जा फिरोदिया मोटवानी

**सुलज्जा फिरोदिया मोटवानी** (जन्म: 26 अगस्त 1970) एक भारतीय महिला उद्यमी है। वर्तमान में वे काइनेटिक मोटर कंपनी लिमिटेड और काइनेटिक इंजीनियरिंग लिमिटेड के संयुक्त प्रबंध निदेशक हैं। वे काइनेटिक की रणनीति, बिक्री, विपणन और वित्त गतिविधियों से जुड़ी हुई हैं। 

## प्रारंभिक जीवन
सुलज्जा का जन्म 26 अगस्त 1970 को पुणे में हुआ था। उनकी प्रारंभिक शिक्षा पुणे में ही हुई। यहीं के पुणे विश्वविद्यालय से उन्होने 1990 में वाणिज्य विषय के साथ स्नातक की परीक्षा उत्तीर्ण की। तत्पश्चात वे आगे की पढ़ाई के लिए संयुक्त राज्य अमेरिका चली गई और पिट्सबर्ग में प्रतिष्ठित कारनेगी मेलॉन विश्वविद्यालय से एमबीए की डिग्री ली। विद्यालीय जीवन में उन्होने हमेशा अच्छे रैंक प्राप्त किए।

## व्यक्तिगत जीवन
सुलज्जा अपने स्वास्थ्य के बारे में बहुत जागरूक रहती है। वे हमेशा की तरह, विशेष रूप से बैडमिंटन खेल में दिलचस्पी रखती है। उन्होने राष्ट्रीय स्तर पर बैडमिंटन की प्रतियोगिताओं में भाग लिया है। वे भी स्कीइंग और स्कूबा डाइविंग जैसे साहसिक खेल को संचालित करने की शौकीन है। उनकी शादी मनीष मोटवानी से हुई, जिससे उन्हे एक पुत्र है। 

## करियर
सुलज्जा ने काइनेटिक कंपनी में शामिल होने से पूर्व कैलिफोर्निया स्थित एक प्रसिद्ध निवेश विश्लेषिकी कंपनी बर्रा इन्टरनेशनल में चार वर्षों तक अपनी सेवाएँ दी। इस दौरान उन्होने भारत में कंपनी के परिचालन को स्थापित करने में एक सक्रिय भागीदार की भूमिका निभाई। 4 मई 2006 को वे काइनेटिक मोटर कंपनी लिमिटेड के संयुक्त प्रबंध निदेशक बनाई गयी। वे काइनेटिक की रणनीति, बिक्री, विपणन और वित्त गतिविधियों से सीधे जुड़ी हुई हैं।
## सम्मान
इंडिया टुडे पत्रिका ने उनकी व्यायसायिक गतिविधियों के दृष्टिगत उन्हे भारत की शीर्ष पच्चीस उद्यमियों में शामिल कराते हुये उन्हें "फेस ऑफ मिलेनियम" से अलंकृत किया है। उन्हें वर्ष 2002-2003 में विपणन और प्रबंधन संस्थान वेस्टोवेड के द्वारा महिला सीईओ के रूप में उत्कृष्ट प्रदर्शन हेतु 'यंग एचीवर्स अवार्ड फॉर बिजनेस' से सम्मानित किया जा चुका है। इसी वर्ष उन्हें 'बिजनेस टुडे' से युवा सुपर अचीवर अवार्ड भी प्राप्त हुआ।
## सन्दर्भ

## बाहरी कड़ियाँ
*भारतीय उद्यमी सुलज्जा फिरोदिया मोटवानी का प्रोफाइल

श्रेणी:उद्यमी
श्रेणी:महिला उद्यमी
श्रेणी:भारतीय महिला उद्यमी
श्रेणी:1970 में जन्मे लोग
श्रेणी:जीवित लोग
विश्व सामाजिक मंच

**विश्व सामाजिक मंच** एक नागरिक समाज संगठनों की एक वार्षिक बैठक है, जिसे पहली बार ब्राजील में आयोजित किया गया था। यह मंच वैश्वीकरण के समकालीन नज़रिए को चुनौती देकर एक वैकल्पिक भविष्य के विकास के लिए आत्म-सचेत प्रयास करता है। भारत में पहली बार विश्व सामाजिक मंच की मेजबानी मुंबई शहर में की गई। इसका परिचय देते हुए बी.बी.सी.हिंदी में प्रकाशित लेख *विश्व सामाजिक मंच की बैठक मुंबई में* में संजीव श्रीवास्तव ने लिखा कि-"मुख्य तौर पर ट्रेड यूनियन, ग़ैर सरकारी संगठनों और वामपंथी दलों के कार्यकर्ताओं वाले इस विश्व सामाजिक मंच के पीछे की सोच आर्थिक वैश्वीकरण का विरोध करने वाले एक अंतरराष्ट्रीय मंच की है।"

विश्व सामाजिक मंच को वैश्विक नागरिक समाज की एक दृश्य अभिव्यक्ति माना जा सकता है। 

## इतिहास

विश्व सामाजिक मंच शब्द का पहली बार प्रयोग  २००१ ई. में देखने को मिलता है किंतु इसकी जड़ें लातिन अमेरिकी आंदोलन एनक्वैंत्रो में मिलती हैं जो कार्यकर्ताओं के मध्य बैठक और विचारों के आदान-प्रदान पर जोर देता था। डब्ल्यूएसएफ के संस्थापकों में से कुछ प्रथम अंतर्राष्ट्रीय एनक्वैंत्रो का हिस्सा थे, जो कि मानवता और नवउदारवाद के खिलाफ थे। उन्होंने इस विचार का विस्तार करने और इसे अधिपति वैश्वीकरण तथा नवउदारवाद का विरोध करने वाले सभी धारियों के कार्यकर्ताओं के लिए एक वैश्विक मंच बनाने का फैसला किया।

### 2001 विश्व सामाजिक मंच
प्रथम विश्व सामाजिक मंच ब्राजील के पोर्टो एलेग्रे में 25 जनवरी से 30 जनवरी 2001 तक आयोजित किया गया था, जिसका आयोजन फ्रांसीसी संस्थान फॉर द टैक्सेशन ऑफ फाइनेंशियल ट्रांजैक्शंस ऑफ एडिज (एटीटीएसी) समेत विभिन्न समूहों द्वारा किया गया था। डब्ल्यूएसएफ को आंशिक रूप से, पोर्टो एलेग्रे सरकार द्वारा, ब्राज़ीलियाई मज़दूर दल (पीटी) के नेतृत्व में प्रायोजित किया गया था।

### 2002 विश्व सामाजिक मंच
31 जनवरी से 5 फरवरी 2002 तक पोर्टो एलेग्रे में आयोजित दूसरे विश्व सामाजिक मंच में 12,000 से अधिक आधिकारिक प्रतिनिधियों ने 123 देशों, 60,000 उपस्थित लोगों, 652 कार्यशालाओं और 27 वार्ता में जन प्रतिनिधित्व किया था। 500 अमेरिकी प्रतिनिधियों में से अधिकांश को-जो संगठनों की एक बड़ी संख्या से बना था-मंच की "अंतर्राष्ट्रीय परिषद" के सदस्य के रूप में चुना गया था।

### 2003 विश्व सामाजिक मंच
तीसरा डब्ल्यूएसएफ पुनः जनवरी 2003 में पोर्टो एलेग्रे में आयोजित किया गया था।

### 2004 विश्व सामाजिक मंच

## क्षेत्रीय सामाजिक मंच

विश्व सामाजिक मंच ने अमेरिकी सामाजिक मंच, यूरोपीय सामाजिक मंच, एशियाई सामाजिक मंच, भूमध्यसागरीय सामाजिक मंच और दक्षिणी अफ्रीका सामाजिक मंच समेत कई क्षेत्रीय सामाजिक मंचों के आयोजन को प्रेरित किया है।

## स्थान

श्रेणी:सामाजिक मंच

## सन्दर्भ
क़ैंची

300px|अंगूठाकार|कातर
**क़ैंची**, हाथ से चलाया जाने वाला काटने का उपकरण है।

क़ैंची के दोनों भागों को अवपात ठप्पे (drop stamps) से गढ़कर बनाया जाता है। इसके लिए जो इस्पात काम में आता है, वह उस्तरे के इस्पात से घटिया होता है। गढ़ जाने के बाद दोनों भागों को कठोर इस्पात के पेंच द्वारा दो प्रकार से लगाया जाता है। प्रथम विधि में क़ैंची के दोनों फल एक दूसरे की ओर झुके रहते हैं, जिससे काटनेवाली धारों की समीपता बनी रहे।

अँगूठा और अँगुली फँसाकर सुगमता से कार्य करने के लिए क़ैंची के फल के दोनों सिरों पर धनुषाकार आकृति घातवर्ध्य ढलाई (malleable casting) के द्वारा बनाई जाती है ओर बाद में इस्पात का फल इन आकृतियों में लगा दिया जाता है। ऐल्यूमिनियम की धनुषाकार आकृतियाँ भी ठप्पा ढलाई (die casting) द्वारा तैयार कर फल में लगाई जाती हैं। ऐसी कैंचियाँ देखने में सुंदर और काम में हल्की होती हैं। बाल काटने, कपड़ा काटने, कसीदा तथा सलमा लगाने, बागवानी तथा शल्यचिकित्स आदि विभिन्न कार्यों के लिए विभिन्न आकृतियों की कैंचियाँ बनाई जाती हैं।

क़ैंची
तान्या दुबाश

**तान्या दुबाश** (पूरा नाम: तान्या अरविंद दुबाश) एक भारतीय महिला उद्यमी हैं। वे गोदरेज समूह के कार्यकारी निदेशक और अध्यक्ष (विपणन) हैं, साथ ही वे भारतीय महिला बैंक के निदेशक मण्डल के सदस्य है। 

## शिक्षा और संवर्धन
दुबाश ने ब्राउन विश्वविद्यालय से अर्थशास्त्र और राजनीति शास्त्र में उच्च शिक्षा और हार्वर्ड बिजनेस स्कूल से व्यवसाय प्रबंधन की शिक्षा प्राप्त की है। वर्ष 2008 में विश्व आर्थिक मंच के द्वारा उन्हें यंग ग्लोबल लीडर की मान्यता प्रदान की गयी। वे ब्राउन विश्वविद्यालय की ट्रस्टी हैं और ब्राउन - इंडिया सलाहकार परिषद की सदस्य भी।
## गोदरेज में करियर
दुबाश गोदरेज इंडस्ट्रीज लिमिटेड में मुख्य ब्रांड अधिकारी के रूप में कार्यरत हैं और उन्हें गोदरेज में ब्रांड विस्तार व प्रगति के लिए विपणन रणनीति का उत्तरदायित्व प्रदान किया है। पूर्व के दिनों में उन्होने गोदरेज इंडस्ट्रीज लिमिटेड में विपणन के निदेशक के रूप में सेवा की है, साथ ही गोदरेज इंडस्ट्रीज लिमिटेड के लिए विपणन अध्यक्ष के रूप में भी उन्होने अपनी सेवाएँ दी हैं। 1 अप्रैल 2004 को उन्हें गोदरेज रिमोट सर्विसेज लिमिटेड के अध्यक्ष और निदेशक का उत्तरदायित्व प्रदान किया गया, साथ ही उन्हें इनसेनबल होल्डिंग्स एंड फाइनेंस लिमिटेड और नेचर्स बास्केट लिमिटेड के अध्यक्ष की ज़िम्मेदारी भी सौंपी गयी। उसके बाद उन्हें गोदरेज इंडस्ट्रीज लिमिटेड के कार्यकारी निदेशक बनाया गया। हालांकि 1 अगस्त 1996 में उन्हें गोदरेज ग्लोबल मिडिस्ट, गोदरेज होल्डिंग्स प्राईवेत लिमिटेड, की लाइन ब्रण्ड्स, रईपीडोल, गोदरेज कैपिटल लिमिटेड, गोदरेज आयल पाम कोंकण लिमिटेड, ताहिर प्रॉपर्टीज़ लिमिटेड और गोदरेज होल्डिंग्स लिमिटेड में निदेशक के रूप में उन्हें उत्तरदायित्व दिया गया था। वे गोदरेज एग्रोबल लिमिटेड और गोदरेज हाउशोल्ड लिमिटेड में निदेशक के रूप में कार्य कर चुकी हैं, किन्तु 1994 में जब वे गोदरेज की जिम्मेदारियों से बंधी तब उन्हें गोदरेज कंज्यूमर प्रोडक्ट्स लिमिटेड में गैर कार्यकारी निदेशक बनाया गया था। वर्तमान जिम्मेदारियों से पूर्व वे 2 मई 2011 से 1 सितम्बर 2006 तक उन्होने निदेशक के रूप में कार्य किया।
## भारतीय महिला बैंक में करियर
सार्वजनिक क्षेत्र का यह पहला बैंक है जिसके निदेशक मंडल के सभी सदस्य महिलाएं हैं। 19 नवम्बर 2013 को मुंबई में प्रधानमंत्री मनमोहन सिंह और यूपीए चेयरपर्सन सोनिया गांधी ने वित्तमंत्री पी चिदंबरम की उपस्थिति में इस बैंक का उद्घाटन हुआ। दुबाश को इस बैंक के निदेशक मण्डल में शामिल किया गया

## सन्दर्भ

श्रेणी:भारतीय महिला उद्यमी
श्रेणी:जीवित लोग
श्रेणी:1968 में जन्मे लोग
लेव गुमिल्योव

right|thumb|300px|लेव गुमिल्योव
अंगूठाकार|Lev Gumiljov (1934)
**लेव गुमिल्योव** (रूसी: Лев Никола́евич Гумилёв; अंग्रेजी:Lev Nikolayevich Gumilev ; 1 अक्टूबर 1912 – 15 जून 1992) सोवियत संघ के इतिहासकार, नृवैज्ञानिक और अनुवादक थे। 
इतिहासकार, भूगोलविद और कवि गुमिल्योव एक सर्वज्ञ विद्वान थे। संसार भर में मानिविकी विषयों के अध्ययन और चिंतन-मनन पर उन्होंने गहरी छाप छोड़ी।

## परिचय
लेव गुमिल्योव का जन्म 1 अक्टूबर 1912 को तत्कालीन राजधानी सेंट पीटर्सबर्ग के समीप एक गांव में हुआ। उनके माता-पिता आन्ना अख्मातोवा और निकोलाई गुमिल्योव दोनों ही रूस के सर्वश्रेष्ठ कवियों में माने गए हैं। बेटे के जीवन पर उनके यश की छाया बनी रही, परंतु अंततोगत्वा उसने खुद भी उनसे अधिक ही यश बटोर लिया। 

बीसवीं सदी के आठवें दशक में उन्होंने यह सिद्धांत पेश किया कि हर कौम यानी नृजाति एथनस जैसे प्राकृतिक परिवेश में जीती है, उसी के अनुसार उसका विकास होता है। गुमिल्योव ने सबसे पहले अपने आप से यह सवाल पूछा कि जिसे हम नृजाति कहते हैं वह चीज़ क्या है? मानवों के जिस समूह को नृजाति माना जाता है उसका आंतरिक ढांचा कैसा होता है, अपने चारों ओर की दुनिया के साथ वह कौन से ऐसे सूत्रों से जुड़ा होता है कि सदियों तक अपनी अलग पहचान बनाए रखता है? पिछली कुछ सदियों से यही माना जाता रहा है कि हर नृजाति के जन्म, उन्नति और अवनति की प्रक्रियाएं समाज के विकास के नियमों से जुड़ी होती हैं। गुमिल्योव को यह मान्यता स्वीकार नहीं थी। उनका यह मानना था कि एक बड़े भूभाग पर जी रहा मानव-समूह ही नृजाति है, कि इसका जन्म और विकास नए सामाजिक-आर्थिक ढाँचे की उत्पत्ति से नहीं जुड़ा होता। मिसाल के लिए, सामंती व्यवस्था खत्म होने के साथ कोई नृजाति लुप्त नहीं हुई, न ही पूंजीवादी व्यवस्था के उदय के साथ कोई नई नृजाति प्रकट हुई।

भारत में उनकी विशेष रूचि थी। रवीन्द्रनाथ ठाकुर के सृजन के वह भक्त थे, उनकी चेष्टा थी कि रूसी पाठक भी इस महान कवि के रचे सौंदर्य का रसपान कर सकें। आठवीं सदी में भारत में हुई राजपूताना क्रांति पर उन्होंने एक पुस्तक लिखी। मौर्य वंश के साम्राज्य की सांस्कृतिक धरोहर और बौद्ध धर्म उनके लिए शोध के अत्यंत रोचक विषय थे।

## बाहरी कड़ियाँ
*लेव गुमिल्योव - एक पैशनेट इतिहासकार

श्रेणी:इतिहासकार
श्रेणी:1912 में जन्मे लोग
भारतीय इतिहास परिषद

**भारतीय इतिहास परिषद** भारतीय इतिहास विषय पर होने वाले शोध कार्यो के धर्मनिरपेक्ष एवं वैज्ञानिक विश्लेषण के आधार पर तथ्यों को प्रस्तुत करती है। यह नए शोधकर्ताओं का यह बहुत बड़ा प्लेटफॉर्म है। इसकी स्थापना जयचन्द विद्यालंकार ने की थी।

श्रेणी:भारत का इतिहास
राम सिंह ठाकुर

**कप्तान राम सिंह ठकुरी** (नेपाली: कप्तान राम सिंह ठकुरी 15 अगस्त 1914 – 15 अप्रैल 2002) भारत के स्वतंत्रता संग्राम सेनानी तथा संगीतकार एवं गीतकार थे। वे मूलतः उत्तराखंड के निवासी थे । उन्होने आजाद हिन्द फौज में सेवा करते हुए  'कदम-कदम बढ़ाए जा', 'शुभ सुख चैन' सहित अनेकों राष्ट्रभक्ति के गीतों की रचना की।

बाद में उन्होने उत्तर प्रदेश सशस्त्र सेना (पीएसी) के लिए भी काम किया तथा 'कांस्तेबुलरी बैण्ड' की स्थापना की।

राष्ट्रगान के वर्तमान संगीत मय धुन बनाने का श्रेय कैप्टन राम सिंह ठकुरी को जाता है। वे राष्ट्र के लिए समर्पित भारतीय गोर्खा समुदाय के प्रतिनिधि हैं। 

## बाहरी कड़ियाँ
*कप्तान राम सिंह ठाकुर

श्रेणी:भारतीय स्वतंत्रता सेनानी
श्रेणी:1914 में जन्मे लोग
विद्युत्-क्षेत्र

right|thumb|300px|बिन्दु आवेश के चारों ओर विद्युत क्षेत्र, जब उसके आसपास कोई अन्य आवेश या कोई चालक पदार्थ '''न''' हो
thumb|300px|पास-पास रखे हुए दो विपरीत बिन्दु आवेशों के कारण उत्पन्न विद्युत क्षेत्र
यदि किसी स्थान पर स्थित किसी स्थिर आवेशित कण पर बल लगता है तो कहते हैं कि उस स्थान पर **विद्युत्-क्षेत्र** (electric field) है। विद्युत क्षेत्र आवेशित कणों के द्वारा उत्पन्न होता है या समय के साथ परिवर्तित हो रहे चुम्बकीय क्षेत्र के कारण। विद्युत क्षेत्र की अवधारणा सबसे पहले माइकल फैराडे ने दिया था। विद्युत क्षेत्र एक सदिश (vector) राशि है। 

**विशेषताएं**  1 विद्युत क्षेत्र रेखाएं परस्पर समांतर होती है 2 ये एक दूसरे को कभी प्रतिच्छेद नहीं करती है।  3 विद्युत क्षेत्र रेखाएं सतत वक्र बनाती है 3 ये सतह पर आवेश के लंबवत होती है 

इसी प्रकार विद्युत्षेत्र की तीव्रता भी है: " विद्युत् क्षेत्र की किसी बिंदु पर स्थित एकांक धनावेश जितने बल का अनुभव करता है,उसे उस बिंदु पर विद्युत क्षेत्र की तीव्रता कहते हैं।"
इसका सी मात्रक न्यूटन प्रति कुलम है। 
        अर्थात; 
         E = F/Q

## इन्हें भी देखें
*विद्युत विभव

श्रेणी:विद्युत चुम्बकत्व